Document ID: 32010R0117
Publication Date: 2010-02-09

Title and Content:
UREDBA KOMISIJE (EU) št. 117/2010
z dne 9. februarja 2010
o spremembi Uredbe (ES) št. 904/2008 o določitvi analiznih metod in drugih tehničnih določbah, potrebnih za izvajanje izvoznega postopka za blago, ki ni zajeto v Prilogi I k Pogodbi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9 Uredbe,
ob upoštevanju naslednjega:
(1)
Uredba Komisije (ES) št. 904/2008 (2) določa metode, postopke in formule, ki se uporabljajo za izračun podatkov, dobljenih z analizo blaga, določenega v Prilogi IV k Uredbi Komisije (ES) št. 1043/2005 z dne 30. junija 2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil (3).
(2)
Uredbo (ES) št. 904/2008 je preučila skupina strokovnjakov, da bi ocenila, če navedena uredba upošteva znanstveni in tehnološki razvoj metod, ki jih določa. Študije in preskusi, ki so bili izvedeni v okviru navedene preiskave, kažejo, da določanje vsebnosti škroba (ali dekstrina) s hidrolizo z natrijevim hidroksidom ter določanje vsebnosti glukoze z uporabo encimske metode s spektrofotometrijo, kakor je zdaj predpisano za večino blaga, ne ustrezata več sedanjim tehničnim zahtevam in ju je zato treba posodobiti.
(3)
Zato je primerno določiti, da se mora določanje škroba (ali dekstrina) izvajati na encimski način z amilazo in amilazo glukozidazo ter da je treba vsebnost glukoze določati z uporabo tekočinske kromatografije visoke ločljivosti (HPLC) v skladu s Prilogo I k Uredbi Komisije (ES) št. 900/2008 z dne 16. septembra 2008 o določitvi analiznih metod in drugih tehničnih določb, potrebnih za izvajanje uvoznih režimov za nekatero blago, pridobljeno s predelavo kmetijskih proizvodov (4), kakor je bila spremenjena z Uredbo Komisije (EU) št. 118/2010 (5).
(4)
Uredbo (ES) št. 904/2008 bi bilo zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
V členu 2 Uredbe (ES) št. 904/2008 se točka 2 nadomesti z naslednjim:
„2.
Škrob (ali dekstrin)
(dekstrin se izrazi kot škrob)
1.
Pri vseh oznakah KN razen oznak KN 3505 10 10, 3505 10 90, 3505 20 10 do 3505 20 90 in 3809 10 10 do 3809 10 90 se vsebnost škroba (ali dekstrina) iz stolpca 3 Priloge IV k Uredbi (ES) št. 1043/2005 izračuna z uporabo formule:
(Z - G) × 0,9,
pri čemer je
Z
=
vsebnost glukoze, določene z metodo iz Priloge I k Uredbi Komisije (ES) št. 900/2008 (6);
G
=
vsebnost glukoze pred encimsko obdelavo, določene s tekočinsko kromatografijo visoke ločljivosti (HPLC).
2.
Za oznake KN 3505 10 10, 3505 10 90, 3505 20 10 do 3505 20 90 in 3809 10 10 do 3809 10 90 se vsebnost škroba (ali dekstrina) določi z metodo iz Priloge II k Uredbi (ES) št. 900/2008.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. februarja 2010

Classification:
Level 1 Topics: 100158
100147
100157
100151
Level 2 Topics: 100191
100257
100261
100256
100224
Level 3 Topics: 4314
2487
3632
2736
3946
All Topics: 1170
1654
3568
5300
867